Diari Oficial de la Generalitat Valenciana


Sumari del DOGV 3312, del 20-08-1998 (1998/6969)

RESOLUCIÓ de 7 d'agost de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3312

Data del DOGV
:   20-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6969


Data del document
:   07-08-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 7 d'agost de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998. [1998/X6969]
  
El dia 22 de desembre de 1997 es va dictar l'Ordre de la Conselleria de Benestar Social per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien van quedar condicionades a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Aprovada la Llei 15/1997, de la Generalitat Valenciana, de 29 de desembre de 1997, de Pressupostos per a l'exercici 1998 (DOGV núm. 3.153 de 31 de desembre de 1997), i de conformitat amb el número 11 de l'article 47 de la Llei d'Hisenda Pública, text refós, aquesta Conselleria va dictar l'Ordre del dia 27 de març de 1998 (DOGV núm. 3.216, de 2 d'abril de 1998) en la què es donava publicitat als crèdits pressupostaris que finançarien els serveis socials regulats en la citada Ordre de 22 de desembre de 1997. Entre aquests, es determinava la consignació pressupostària de les línies de subvenció 404/98 (projecte 1.330) Ajudes individuals en un import de 37.863.736 PTA, i la línia 432/98 (projecte 2.479) Projectes iniciatives Unió Europea, en un import de 84.215.928 PTA inicials, incrementada posteriorment amb 150.245.345 PTA.
  
Una vegada transcorregut part de l'exercici, i a la vista de totes les sol·licituds d'ajudes presentades a càrrec de la citada ordre de convocatòria d'ajudes, s'observa que la previsió que hi havia de finançament per a algunes línies ha esdevingut clarament insuficient, i per això s'ha procedit a incrementar la dotació pressupostària de les línies de subvenció esmentades, mitjançant els expedients de modificació 16.039/98-186 i 16.040/98-179.
  
Per tant, sobre la base de tot allò exposat, i en compliment de l'últim paràgraf de l'article 1 de l'Ordre de 27 de març d'enguany, resolc:
  
Primer
  
Modificar la quantia de la línia de subvenció 404/98 Ajudes individuals no periòdiques, destinada a les ajudes regulades per l'Ordre de 22 de desembre de 1997, i concretada per l'Ordre de 27 de març de 1998, en aquests termes:
  
- Denominació Ajudes individuals no periòdiques
  
- Línia de subvenció: 404/98 (projecte 1.330)
  
- Consignació pressupostària: increment de 55.063.491 PTA, i passa de 22.430.339 PTA a 915.888.355 PTA.
  
Segon
  
Modificar la quantia de la línia de subvenció 432/98 Projectes iniciatives Unió Europea destinada a les ajudes regulades per l'Ordre de 22 de desembre de 1997, i concretada per l'Ordre de 27 de març de 1998, en aquests termes:
  
- Denominació Projectes Iniciatives Unió Europea
  
- Línia de subvenció: 432/98 (projecte 2.479)
  
- Consignació pressupostària: increment de 18.752.936 PTA, i passa de 194.628.512 PTA a 133.646.415 PTA.
  
Tercer
  
Publicar aquesta resolució en el Diari Oficial de la Generalitat Valenciana.